Előterjesztés Zalakaros Város Önkormányzat Képviselő-testülete 2023. szeptember 26-i ülésére

Tárgy:	A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosítása a közigazgatási bírság felülvizsgálata miatt
Készítette: 	Horváth Attila jegyző
		Torma László aljegyző


Tisztelt Képviselő-testület!

Zalakaros Város Önkormányzata Képviselő-testületének Pénzügyi és Igazgatási Bizottsága (a továbbiakban: Bizottság) 2023.09.14-én a gazos ingatlanokkal kapcsolatos napirendjének tárgyalása során javasolta a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelete (a továbbiakban: Ör.) közigazgatási bírság összegének felülvizsgálatát a mulasztókkal szemben való hatékonyak önkormányzati hatósági fellépés érdekében.

Az Ör. az alábbi tényállásokra vonatkozóan ír elő legfeljebb 150.000 Ft-os bírságolási lehetőséget:
1. Állattartási szabályok megszegése
2. Közterületek rendjének megsértése
3. Önkormányzat jelképek használatára vonatkozó szabályok megszegése
4. Kereskedelemmel és szolgáltatással kapcsolatos szabályok megszegése
5. A zajvédelmi szabályok megszegésének következménye
6. Helyi építészeti értékek védelmének megsértése
7. A helyi környezet védelmével kapcsolatos szabályok megsértése
8. Köztisztaság, településtisztaság fenntartásával kapcsolatos szabályok megszegése
9. Köztemetőkre vonatkozó szabályok

A bizottsági ülésen a helyi környezet védelmével kapcsolatban elhangzottak szerint e bírságmérték – a jogsértő magatartás gyakoriságára és súlyára tekintettel – alacsony, ezért felső határát a közigazgatási szabályszegések szankcióiról szóló 2017. évi CXXV. törvény (a továbbiakban: Kszsztv.) szerint megállapítható legfelsőbb mértékre szükséges növelni.

A Kszsztv. 10. § (2)-(4) bekezdése alapján:
(2) Törvény vagy kormányrendelet eltérő rendelkezése hiányában a közigazgatási bírság felső határa természetes személyek esetén egymillió forint, jogi személyek és jogi személyiséggel nem rendelkező szervezetek esetén tízmillió forint lehet. 
(3) Az önkormányzati rendelet alapján megállapítható közigazgatási bírság felső határa természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet. 
(4) A hatóság mérlegelési jogkörében meghatározható közigazgatási bírságösszeg esetén a kiszabható közigazgatási bírság mértéke legfeljebb […] az önkormányzati rendeletben meghatározott közigazgatási bírságösszeg felső határának fele lehet, ha a Nyilvántartásba a hatósági eljárás megindításának napját megelőző három éven belül az ügyfél vonatkozásában közigazgatási bírság szankciót megállapító döntést nem jegyeztek be.”

A fenti normaszöveg (2) bekezdése szerint akár 1.000.000 Ft is lehet a természetes személyre kiszabható közigazgatási bírság, ha törvény másképp nem rendelkezik. A Kszsztv. azonban már a következő bekezdésben másképpen rendelkezik, ezért csak a legfeljebb 200.000 Ft / 1.000.000 Ft-os szabályozási környezet teremthető meg az Ör. esetében. 

További fontos jogalkalmazási körülmény, hogy az a mulasztó személy, akinek még nincs a Közigazgatási Szankciók Nyilvántartásába 3 éven belül bejegyzett priusza – tehát aktuálisan az első szabályszegésért felel –, legfeljebb a rá vonatkozó felső határ feléig bírságolható. A jelenlegi szabályok szerint ez az összeg természetes és jogi személy, valamint jogi személyiséggel nem rendelkező szervezetek esetén egyaránt 75.000 – 75.000 Ft lehet. Mindezen korlátok figyelembe vételével a jegyző mint az önkormányzati hatósági jogkörben eljáró elsőfokú hatóság 2023-ban a fokozatosság elvének betartása érdekében egyaránt 40.000 – 40.000 Ft-os nyitó közigazgatási bírságot alkalmazott a természetes személyek tulajdonosokra és használókra, valamint a Magyar Államra is, amely így is többszöröse a korábbi években alkalmazott mértéknek. A priusszal nem rendelkező személyekre kiszabható maximális bírság alkalmazását lehetővé tevő körülményt az iratokból és a helyszínen nem lehetett feltárni, ugyanis visszafordíthatatlan folyamatok a vizsgált mulasztások körében nem voltak.   

A rendeletmódosítás valamennyi tényállásra vonatkozóan tartalmazza természetes személy esetében a 200.000 Ft, jogi személy és jogi személyiséggel nem rendelkező szervezet esetében a 2.000.000 Ft közigazgatási bírság kiszabásának lehetőségét. A fent kifejtettek miatt tehát a felső határt alkalmazni a csak priusszal rendelkező, visszaeső szabályszegők esetében lehet, a priusz nélküliek esetében 100.000 Ft /1.000.000 Ft lehet a nyitó közigazgatási bírság abban az esetben, ha extrém tényállási elemeket is fel lehet tárni. Standard alapesetként az Ör. módosítás következtében 60.000 – 70.000 / 600.000 – 700.000 Ft közigazgatási bírság kiszabásának jogi lehetőségét teremti meg a testület  

[bookmark: _Hlk137204874]	
Zalakaros, 2023. szeptember 15.
ph.

								 	Horváth Attila 
								     	      jegyző

*

Előzetes hatásvizsgálat

a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit. E törvény 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
Az önkormányzati jogalkotó megteremti annak lehetőségét, hogy a közigazgatási bírsággal szankcionált jogsértő magatartásokkal szembeni hatósági fellépés hatékonyság nőhessen, továbbá a természetes személy, valamint jogi személy és jogi személyiséggel nem rendelkező szervezetek esetében elválasztja a bírság összegét ugyanazon tényállás esetében is.  

Környezeti, egészségi körülmények: 
A jogsértő magatartások szankcióval való visszaszorítása következtében a közösségi együttélés anomáliái csökkennek.

Adminisztratív terheket befolyásoló hatása: 
Közvetlen hatása nincs.

Egyéb hatása: Nincs.

A rendelet megalkotásának szükségessége: 
A közigazgatási bírság visszatartó ereje növekszik. 

A rendelet megalkotása elmaradása esetén várható következmények: 
A közösségi együttélés anomáliái stagnálnak vagy növekednek.

A rendelet alkalmazásához szükséges feltételek:
A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.


Zalakaros, 2023. szeptember 15.

							      		            Horváth Attila											    jegyző

*

Zalakaros Város Önkormányzata Képviselőtestülete
…/2023. (…...) önkormányzati rendelete
[bookmark: _Hlk145689897]a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításáról

Zalakaros Város Önkormányzata Képviselőtestülete az Alaptörvény 32. cikk (1) bekezdésének a) pontjában, továbbá a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontjában kapott felhatalmazás alapján eljárva az alábbi rendeletet alkotja.

1. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 1. § (1) bekezdés j) pontja helyébe a következő rendelkezés lép:
(Aki,)
„j) természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

2. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 2. § (1) bekezdés k) pontja helyébe a következő rendelkezés lép:
(Aki)
„k) természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

3. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 3. § (5) bekezdése helyébe a következő rendelkezés lép:
„(5) A közösségi együttélés szabályait sértő magatartás elkövetője természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

4. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 4. § (1) bekezdés f) pontja helyébe a következő rendelkezés lép:
(Aki)
„f) természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

5. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 5. § (1) bekezdés e) pontja helyébe a következő rendelkezés lép:
(Aki)
„e) természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

6. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 6. §-a helyébe a következő rendelkezés lép:

„6. §

Aki a védetté nyilvánított építészeti örökség elemeit megsemmisíti, megrongálja, a védett épület korszerűsítését, átalakítását, bővítését engedély nélkül, vagy attól eltérő módon végzi, természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

7. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 7. § (1) bekezdés p) pontja helyébe a következő rendelkezés lép:
(Aki)
„p) a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 18. §-ában a telepítési távolságok betartásának szabályozására vonatkozó előírásokat megszegi, természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

8. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 8. § (1) bekezdése helyébe a következő rendelkezés lép:
„(1) Aki a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 3. §-ában megfogalmazott kötelezettségeit megszegi, természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

9. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX. 13.) önkormányzati rendelet 9. § (1) bekezdés q) pontja helyébe a következő rendelkezés lép:
(Aki Zalakaros Város területén lévő köztemetőben:)
„q) természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírsággal sújtható.”

10. §

Ez a rendelet a kihirdetését követő napon lép hatályba.

*

Indokolás 
a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításához

Részletes indokolás

1.-9. §-hoz

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet közigazgatási bírság összegének felülvizsgálata a kötelezettségek elmulasztóival szembeni hatékonyabb önkormányzati hatósági fellépés érdekében vált szükségessé, figyelemmel az egyes jogsértő magatartások gyakoriságára és súlyára az alábbi tárgykörökben:
1. Állattartási szabályok megszegése
2. Közterületek rendjének megsértése
3. Önkormányzat jelképek használatára vonatkozó szabályok megszegése
4. Kereskedelemmel és szolgáltatással kapcsolatos szabályok megszegése
5. A zajvédelmi szabályok megszegésének következménye
6. Helyi építészeti értékek védelmének megsértése
7. A helyi környezet védelmével kapcsolatos szabályok megsértése
8. Köztisztaság, településtisztaság fenntartásával kapcsolatos szabályok megszegése
9. Köztemetőkre vonatkozó szabályok

[bookmark: _GoBack]A módosítás a közigazgatási szabályszegések szankcióiról szóló 2017. évi CXXV. törvény 10. § (3) bekezdésében megállapított felső szankcionálási határra történő közigazgatási bírságolási lehetőséget teremti meg a természetes személyek, jogi személyek és jogi személyiséggel nem rendelkező szervezetek esetében. 	

10. §-hoz

Hatályba léptető rendelkezést tartalmaz.
6
